Ρολό κατσικάκι γεμιστό με κατίκι και σέσκουλα
Μια διαφορετική πρόταση για το πασχαλινό σας τραπέζι. Ο συνδυασμός του κατσικιού με τα σέσκουλα και το κατίκι προσθέτουν στη συνταγή αυτή τα αρώματα και τη νοστιμιά.
1 κατσικίσιο μπούτι 1,2 - 1,5 κιλά, χωρίς κόκαλο (ζητάμε από τον κρεοπώλη να μας το ετοιμάσει για ρολό), 2 κουτ. σούπας ελαιόλαδο, 1 ποτήρι κρασιού λευκό κρασί, 1 ποτήρι κρασιού νερό, 1 ματσάκι σέσκουλα, χονδροκομμένα, 1/2 ματσάκι μάραθος, ψιλοκομμένος, 1/2 ματσάκι άνηθος, ψιλοκομμένος, 3 φρέσκα κρεμμυδάκια, ψιλοκομμένα (μόνο το λευκό μέρος), 250 γρ. κατίκι Δομοκού, 2 κουτ. σούπας ελαιόλαδο, αλάτι, πιπέρι
Για να ετοιμάσουμε το ρολό κατσικάκι γεμιστό με κατίκι και σέσκουλα προθερμαίνουμε το φούρνο στους 170° C.Σε ένα μπολ ανακατεύουμε όλα τα υλικά της γέμισης καλά.Απλώνουμε αυτό το μείγμα πάνω στο κρέας και το τυλίγουμε προσεκτικά σε ρολό.Το δένουμε σφιχτά με σπάγκο μαγειρικής, το βάζουμε στο ταψί του φούρνου και το περιχύνουμε με το κρασί, το νερό και το ελαιόλαδο.Ψήνουμε το ρολό για 2 - 2 ½ ώρες περίπου.
Κατσίκι,Σέσκουλα,Τυρί,Πάσχα